open-index/open-wikipedia-markdown huggingface dataset:
Gabriel García Márquez

Si **Gabriel José de la Concordia García Márquez** (6 Marso 1927 – 17 Abril 2014) ay dating Colombianong nobelista, manunulat, at peryodista; magiliw siyang tinatawag na **Gabo** sa buong Lating Amerika.

Itinuturing bilang isa sa pinakamahalagang awtor ng ika-20 siglo, ginawaran siya ng Neustadt International Prize for Literature noong 1972 at ng Nobel Prize sa Panitikan noong 1982. Nagpasiya siyang matuto nang sarili na nagresulta sa kaniyang paglisan sa paaralan ng batas upang pumasok sa pamamahayag. Sa simula pa lang, hindi siya nangimi sa kaniyang kritisimo ng pulitika sa Colombia at ng daigidig. Noong 1958, ikinasal siya kay Mercedes Barcha; nagkaroon sila ng dalawang supling, si Rodrigo at Gonzalo.

Nagsimula si García Márquez bilang isang peryodista, at nagsulát ng maraming hinahangaang kathang kuwento at maikling kuwento, ngunit higit siyang nakilala sa kaniyang mga nobela, gaya ng *One Hundred Years of Solitude* (1967), *The Autumn of the Patriarch* (1975) at *Love in the Time of Cholera* (1985). Natamò ng kaniyang mga gawa ang malawakang kritikal na paghanga at naging mabentang-mabenta ang mga ito; lalo na sa pagpapasikat ng estilo niya sa panunulat na binansagang magic realism – na gumagamit ng elementong salamangka at kaganapan sa totoo naman at karaniwang mga pangyayari. Ang ilan sa kaniyang mga gawa ay naganap sa kathang bayan ng Macondo (inspirasyon niya rito ang kaniyang sinilangang bayan ng Aracataca) at karamihan sa mga ito ay may tema ng pag-iisa.
 
Sa kaniyang pagpanaw noong Abril 2014, inilarawan siya ni Juan Manuel Santos, Pangulo ng Colombia, bilang "pinakadakilang Colombianong nabúhay."
## Mga sanggunian 
Kategorya:Mga laureado ng Gantimpalang Nobel
Kategorya:Mga manunulat mula sa Colombia
Pagmamalas

:*Huwag itong ikalito sa Kamalasan.*

Ang **pagpuna**, na tinatawag ding **pagpansin**, **pagmasid**, **pagmamalas**, **pagmamatyag**, **obserbasyon**, o **pag-oobserba**, ay maaaring isang gawain ng isang nabubuhay na nilalang, katulad ng tao, na binubuo ng pagtanggap ng kaalaman ukol sa mundong panlabas sa pamamagitan ng mga pandama; at maaari ring pagtatala ng dato na ginagamitan ng mga instrumentong pang-agham.  Ang mga katagang ito ay maaari ring tumukoy sa anumang datong nalipon habang isinasagawa ang gawaing ito.  Ito man ay maaari ring ang paraan ng pagtanaw sa mga bagay o kapag tinitingnan mo ang isang bagay.

Maaari rin bigyan ng kahulugan ang obserbasyon bilang isang tuwirang masusing pagsisiyasat, mabuting pagsusuri, mabuting pagmamasid ng isang sitwasyon o kalagayan.  Isa itong masigla o aktibong pagtatamo ng impormasyon o kabatiran mula sa isang pangunahing napagkukunan. Sa mga bagay na may buhay, ang pag-oobserba o **pagmamasid** ay ginagamitan ng mga pandama. Sa agham, ang **pagsubaybay** o pagmamatyag ay maaari ring kasangkutan ng pagtatala o pagrerekord ng mga dato sa pamamagitan ng paggamit ng mga instrumento. Ang kataga ay maaari ring tumukoy sa anumang dato na nakalap o nakulekta habang nangyayari o ginagawa ang isang gawaing pang-agham.

## Tingnan din
* Tiktik 

## Mga sanggunian
Kategorya:Kognisyon
Kategorya:Mga pinanggagalingan ng kaalaman
Kategorya:Obserbasyon
Kategorya:Pilosopiya ng agham
Kategorya:Kakayahan
Kategorya:Epistemolohiya ng agham
Platapormang orgasmiko

Ang **platapormang orgasmiko** ay ang pamamaga ng mga tisyung nakapaligid sa panlabas na ikatlong bahagi ng puki habang nagaganap ang yugtong kung tawagin sa Ingles ay *plateau*, isang kalagayan ng kaunti o kawalan ng pagbabago na sumunod sa isang panahon ng gawain o pagsulong. Ayon kina Masters at Johnson ang platapormang orgasmiko ay maaari ring tumukoy sa mismong mga tisyu ng panlabas na ikatlong bahagi ng puki. Masyadong namamaga ang mga ito, at humihigpit ang muskulong pubococcygeus, na nagpapabawas sa diyametro ng butas ng puki. Habang nangyayari ang orgasmo, ang babae ay nakakaranas ng ritmikong mga kontraksiyon ng platapormang orgasmiko. Ang platapormang orgasmiko ay nagaganap dahil sa pamamaga ng bulbus vestibuli na nagpapakitid sa vestibulum. Sa katunayan, ito ang pagkipot at paghaba ng pang-ibabang 1/3 ng kaluban.

Kategorya:Hinekolohiya
Kategorya:Tisyu
Kategorya:Seksuwalidad ng tao
Natibismo

Ang **natibismo** (Ingles: *nativism*) ay ang pananaw na binibigyang diin ng mga tao na kung tawagin ay mga **natibista** (*nativist*) ang kahalagahan ng mga pagkakaiba-iba sa biyolohiya sa pag-alam ng kaasalan o ugali.

## Mga sanggunian
Kategorya:Agham
L'Arc-en-Ciel

Ang '''L'Arc-en-Ciel** (ラルク アン シエル), kadalasang dinadaglat sa anyong **L'Arc'* (ラルク), ay isang grupo ng Hapong musikero na binuo noong 1991.

## Miyembro
* Hideto "hyde" Takarai (寶井秀人) – pag-awit 
* Ken "ken" Kitamura (北村健) – gitara 
* Tetsuya "tetsuya" Ogawa (小川哲也) – bass gitara
* Yukihiro "yukihiro" Awaji (淡路幸宏) – drums

## Diskograpiya
### Album 
*1993 - *Dune*
*1994 - *Tierra*
*1995 - *Heavenly*
*1996 - *True*
*1998 - *Heart*
*1999 - *Ark*
*1999 - *Ray*
*2000 - *Real*
*2004 - *Smile*
*2005 - *Awake*
*2007 - *Kiss*
*2012 - *Butterfly''

## Talababa 
Kategorya:Mga banda mula sa Hapon
Osteoporosis

Ang **osteoporosis** ay paghina ng mga buto ng katawan. Dulot ito ng kakulangan ng kalsyum na nakadeposito sa mga buto. Ang kakulangang ito ng kalsiyum ay nagdurulot sa mga buto na maging malutong, kung kaya't madaling mabali o masira. Ang ilan sa mga pangalawang epekto ay ang pag-ika. Ang mga huling sintomas ng karamdamang ito ay kinabibilangan ng kirot sa loob ng mga buto, ang pagiging nabubuhay na nakaupo sa silyang may gulong o *wheelchair* (bilang resulta ng osteoporosis), at hapdi sa ibabang bahagi ng likod dahil sa mga bali sa buto ng gulugod. Ang mga matatandang tao ay higit na maaaring magkaroon ng osteoporosis kaysa sa mga taong nasa kanilang kabataan. Ang dami ng kalsiyum sa loob ng mga buto ay bumababa habang tumatanda ang isang tao. Mas malamang na magkaroon ng osteoporosis ang isang babae kaysa sa isang lalaki. Isa itong sakit ng mga babaeng dumanas na ng menopause kung saan ang mga buto ay nagiging malutong dahil sa bumabang mga antas ng estrogen.

## Mga sanggunian
Kategorya:Pagtanda
Kategorya:Sakit
Kategorya:Endokrinolohiya
Ektoderm

Ang **ektoderm**, **ektodermo**, o **ektoderma** (Ingles: *ectoderm*, Kastila: *ectodermo*, Catalan: *ectoderma*) ay isa sa tatlong pangunahing mga patong o sapin ng selulang herminal o *germ cell* sa napakaagang embriyo. Ang dalawang pang ibang mga patong ay ang mesoderm (gitnang sapin) at ang endoderm (pinaka proksimal na sapin, o nakalagay na mas malapit sa gitna ng katawan o tuldok ng pagkakadikit), na ang ektoderm ang pinaka panlabas o pinaka malayong sapin. Lumilitaw at nagmumula ito mula sa mas panlabas na patong mga selulang herminal. Ang salitang "ektoderm" ay nagmula sa Griyegong *ektos* na nangangahulugang "nasa labas", at *derma* na ang ibig sabihin ay "balat". Sa kabuuran, ang ektoderm ay ang tisyung embriyoniko (tisyu ng embriyo) na humuhubog sa sistemang nerbiyos, mga organong sensoryo (mga organong pandama), at balat.

Sa pangkalahatan, ang ektoderm ay nag-iiba (diperensiyasyon) upang hubugin ang sistemang nerbiyos (gulugod, mga nerb na periperal at utak), enamel ng ngipin at epidermis (ang panlabas na bahagi ng integumento). Hinuhubog din nito ang aporo o "saping guhit" ng bibig, butas ng puwit (anus), butas ng ilong (nostril), mga glandula ng pawis, buhok at mga kuko.

## Mga sanggunian
Kategorya:Biyolohiya
Kategorya:Embriyolohiya
Storge

Ang ***storge*** (; στοργή, *storgē*; binibigkas na /is-tor-gey/), na tinatawag ding **pagmamahal na pampamilya** o **pag-ibig na pangmag-anak**, ang salitang Griyego para sa pagmamahal (pag-ibig, pagsuyo, paggiliw, pag-ibig) na likas — katulad ng pagmamahal ng isang magulang sa isang anak, at ng anak sa magulang. Sa sikolohiyang sosyal, ang isa pang kataga para sa pagmamahal sa pagitan ng mabuting magkaibigan ay *philia*. Kung kaya't ang storge ay maaaring gamitin bilang isang pangkalahatang kataga upang ilarawan ang pag-ibig sa pagitan ng bukod-tanging magkakaibigan, at ang pagnanais na pangalagaan sila nang may pagdamay at habag para sa isa't isa.

## Pag-ibig na storge
May ilang nagsasabi na mayroong ibang mga paraan na maiibig ang isang tao na nasa anyong storge. Ngunit ito ay sa pagitan ng mga mag-asawa, na may pangako sa isa't isa, at may planong magkaroon ng isang matagalang ugnayan na magkasam. Ang isa pang interpretasyon para sa storge ay ginagamit upang ilarawan ang isang ugayang seksuwal sa pagitan ng dalawang mga tao na dahan-dahang umunlad dahil sa pagiging magkaibigan.  Ang mga nag-iibigang istorgiko ay magkaibigan lamang muna sa simula, at ang pagiging magkaibigan ay magtatagal kahit na nagwakas na ang relasyong seksuwal.

Ang mga nagmamahalang istorgiko (sa paraan ng storge) ay naglalagay ng pagpapahalaga sa pangako sa isa't isa, at natatagpuan nila na ang kanilang motibasyon upang maiwasan ang pagkakamit ng pagtataksil o paglililo ay ang mapanatili ang tiwala sa isa't isa. Ang mga anak at ang kasal ay tinatanaw bilang marapat na pangmatagalang mga layunin para sa kanilang pagbubuklod, samantalang ang marubdob na kaigtingang seksuwal ay mas mababa ang kahalagahan kaysa sa iba pang mga estilo ng pag-iibigan.

## Pakinabang at kasahulan
Ang kapakinabangan ng pag-ibig na istorgiko ay maaaring ang antas ng kung paano minamahal ng isang tao ang kanilang mag-anak at ang pag-unawa sa bawat isa. Bilang dagdag, ang dalawang taong taimtim na tapat sa isa't isa ay nakadarama ng pagpapalagayang-loob na pinagsasaluhan nila. Ang pangunahing kasahulan o hindi pakinabang ng pagmamahal na istorgiko ay maaaring ang malaking paglalalaan ng panahon at malubhang epekto kapag ang dalawang tao ay sapat na nagbago upang mawala ang kanilang pagiging magkaibigan.

## Mga sanggunian
Kategorya:Pilosopiya ng pag-ibig
Philia

Ang ***Philia*** (), na madalas na isinasalinwika bilang **pagmamahal na pangkapatid** o **pag-ibig sa kapatid**, ay ang isa sa apat na sinaunang mga salitang Griyego para sa pag-ibig: *philia*, *storge*, *agape* at *eros*. Sa *Etikang Nicomacheano* ni Aristotle, ang *philia* ay karaniwang isinasalinwika bilang "pagiging magkaibigan" o pagsuyo.

## Mga sanggunian
Kategorya:Pilosopiya ng pag-ibig
Kategorya:Wikang Griyego
Pagsusuring punsiyonal

Ang **pagsusuring pangtungkulin**, **pagsusuring gumagana** o **pagsusuring nagagamit** na nakikilala sa Ingles bilang ***functional analysis***, ay ang pamamaraan ng pagtasa o pagtaya sa asal na lumalayon na alamin ang tiyak na mga bagay o pangyayaring umiiral dati at mga kinahinatnan ng isang partikular na ugali. Sa sikolohiyang pang-asal, ito ang paglalapat ng mga batas ng pagkukondisyong operante upang mapatunayan ang ugnayan sa pagitan ng mga estimulo at mga tugon. Upang mapagtibay ang tungkulin ng isang ugali, karaniwang sinusuri ang *"four-term contingency"* (anumang maaaring mangyari na mayroong apat na mga termino): una sa pamamagitan ng mga operasyong naggaganyak o nagbibigay ng motibo (*Motivating Operations*, EO o AO), na pagkatapos ay kikilalanin ang naunang pangyayari o sanhi ng mismong ugali kung paano ito gumana, at aalamin ang kinahinatnan ng asal na nagpapatuloy na panatilihin ito.

Sa analisis o pagsusuri ng ugali (*behavior analysis*), ang analisis na gumagana ay gumagamit ng mga prinsipyong hinango mula sa likas na agham ng pagsusuri ng asal upang mapag-alaman ang "dahilan", layunin o motibasyon para sa isang ugali. Ang pagsusuring pangtungkulin ng ugali ay nangangailangan na lipunin ang mga dato hinggil sa mga pagbabago sa isang nagsasariling baryable (ugali) na naganap bilang resulta ng tuwirang manipulasyon ng mga baryableng malalaya (mga antesedente at mga konsekuwensiya); kung gayon, ang analysis na punksiyonal ng ugali ay hindi dapat ikalito sa mga pamamaraan ng pagtatayang pangtungkulin na katulad ng mga pagtatayang ABC dahil hindi kinasasangkutan ang mga ito ng tuwirang pagmamanipula ng nagsasariling mga baryable (mga nagbabago) at ng paggamit ng mga disenyong ekserimental o sinusubukan pa lamang.

## Mga sanggunian
Kategorya:Ugali
Kategorya:Sikolohiya
Pagkapirmi

Ang **pagkapirmi** o **piksasyon**, mula sa Ingles na ***fixation***, ay ang pagkabigo na malutas ang mga suliranin na kasangkot sa isang partikular na yugtong sikoseksuwal. Isa itong konsepto na pinasimulan ni Sigmund Freud (1905) upang tukuyin ang pananatili ng mga anakronistikong katangiang seksuwal. Sa dakong huli, ang "pagkapirmi" ay nagkamit ng isang higit na malawak na konotasyon. Sa pag-unlad ng teoriya ng mga yugtong libidinal, ang kataga ay nagkaroon ng kahulugan na isang namamalaging pagkakakabit o pagkagiliw, hindi lamang sa tiyak na mga layuning instinktuwal ng isang partikular na kapanahunan, subalit sa halip ay sa buong kompleks ng sarili at ng relasyon ng bagay noong panahong iyon.

Sa higit na pangkalahatan, sa larangan ng sikolohiya ng tao, ito ang katayuan kung kailan ang isang indibidwal ay nagiging nahuhumaling sa isang kinagigiliwang ibang tao, nilalang, o bagay: Isang matinding pagkakadikit o pagkahumaling sa isang tao o bagay, natatangi na ang pagkahumaling na nahubog noong kabataan o kamusmusan at lumilitaw sa ugaling hilaw (wala sa edad) o neurotiko na nagpapatuloy sa kabuoan ng buhay.

## Mga sanggunian
Kategorya:Seksolohiya
Kategorya:Sikoanalisis
One Hundred Years of Solitude

Ang ***One Hundred Years of Solitude*** (, literal sa Tagalog na "Sandaang Taóng Pag-iisa") ay isang nobela noong 1967&nbsp;ng Colombianong manunulat na si Gabriel García Márquez, na ginantimpalaan ng Nobel Prize sa panitikan noong 1982. Itinuturing itong obra maestra ng panitikan ng Amerikang Latin at pangkahalatan, at isa sa mga pinakaisinalin at nabásang gawa sa Kastila.

## Mga sanggunian
Hormona

Ang mga **hormona** o **hormon** (Ingles: *hormone*, bigkas: /hor-mown/; (mula sa Griyegong , *"impetus"* na ang ibig sabihin ay "isang pinagmumulan ng motibasyon") ay mga kemikal na ginagawa ng sari-saring mga glandula na nasa loob ng katawan na pumapasok sa daloy ng dugo at nangangasiwa o umaareglo sa pisyolohikal na pag-andar o mga tungkulin. Ang mga kemikal na ito ay ginagamit para sa pagmemensahe sa mga organismong maraming mga selula (multiselular). Bawat organismong multiselular ay gumagawa ng mga hormone. Ang mga selula na tumutugon sa isang uri ng hormona ay mayroong mga natatanging reseptor para sa hormonang iyon. Kapag ang hormona ay dumikit sa protina ng reseptor, isang mekanismo para sa pagsignal ang nabubuhay o nagiging aktibo.

Ang mga mensahe o pabatid ay maaaring ipadala sa malalapit na mga selula o sa malalayong mga selula. Kapag gustong magpadala ng isang mensahe ng isang selula papunta sa isang malapit na selula, inilalagay ng selulang nagpapadala ang hormona sa loob ng tisyung nasa paligid nito. Kung ang isang selula ng isang hayop ay nais na magpadala ng isang mensahe papunta sa isang selulang malayo, inilalagay ng nagpapadalang selula ang hormona sa dugo. Kapag ang isang hormona ay inilagay sa loob ng dugo, pumupunta ito sa lahat ng mga bahagi ng katawan ng hayop. Kung minsan, ang selulang nakatanggap ng mensahe ay maaaring ang selulang iyon din na gumawa ng hormona (at nagpadala ng mensahe). Ang selula o tisyu na nakakuha ng mensahe ay tinatawag na puntiryang selula o pinupukol na selula (*target cell*).

Maraming iba't ibang mga selula ang maaaring magpadala ng isang mensahe. Mayroong ilang mga uri ng mga selula na ang pangunahing trabaho ay ang lumikha ng mga hormona. Kapag marami sa mga selulang ito ay magkakasama sa isang lugar, tinatawag itong glandula (*gland*). Ang mga glandula ay mga pangkat ng mga selula na gumagawa ng isang bagay at nagpapakawala ng nagawa nilang bagay (inilalagay ito sa labas ng selula). Ang ilang mga glandula ay gumagawa ng mga hormona.

Ang *endocrine* o endokrina ay nangangahulugan na ang isang bagay ay ginawa ng mga selula at pinakawalan *papaloob* sa dugo o tisyu. Kaya't ang mga *glandulang endokrina* ay nagbubuo ng mga hormona at pinakakawalan ang mga ito papunta at papasok sa dugo o tisyu. Ang kabaligtarang salita ay *exocrine* o eksokrin na nangangahulugang pinakakawalan *sa labas* ng katawan. Ang isang halimbawa ng eksokrin ay ang mga glandula ng pawis o mga glandula ng laway. Kapag binabanggit ng mga tao ang *endocrine*, karaniwang nilang ibig sabihin ay "mga glandulang gumagawa ng mga hormona".

## Mga sanggunian 
Kategorya:Mga hormona
Kategorya:Pisyolohiya
Kategorya:Endokrinolohiya
Vasectomy

Ang **vasectomy** ay isang proseso na isinasagawa sa mga lalaki upang mabaog at tuluyang mapigilan ang kakayahang makabuntis. Ito ay isinasagawa sa pamamagitan ng pagpuputol sa vasa deferentia at itinatali at upang hindi makapasok ang similya sa daluyan ng semen nang sagayon ay mapigilan ang *fertilization*. Ang operasyon ng vasectomy ay karaniwang isinasagawa sa mga klinika, at sa mga klinikang pambeterinaryo kung sa hayop, na hindi na kailangan pang manatili sa hospital nang matagal matapos ang operasyon sapagkat hindi masalimuot ang operasyon. Maliit lamang ang sugat at ang mga kailangang gawin sa operasyon.

May iba’t ibang mga paraan upang maisagawa ng doktor ang operasyon, lahat ng ito ay hinaharangan ang isang bahagi ng vas deferens. Upang mabawasan ang kaba at upang maging tahan ang mga pasyente lalo na kung mayroong matinding takot sa karayom, maaring isagawa ng walang karayom ang pagtuturok ng anaesthesia at hindi gagamit ng scalpel sa operasyon upang mapabilis at tumaas ang pagkakataon ng napagaling na mga pasyente.

## Takbo
Ang kalimitang takbo ng pagsasagawa ay ang pagturok ng anaesthesia sa bayag upang mamanhid. Pagkatapos ay gumagamit ng scalpel upang gumawa ng tig-isang sugat sa magkabilang bahagi ng scrotum kung saan maaring ilabas ang mga vas deferens upang tuluyang tanggalin ng doktor. Ang vasa deferentia ay hinahati, pinaghihiwalay, tinatakpan ang isang bahagi sa pamamagitan ng pagtatali, pagseselyo, o pag-iipit. Maraming pamamaraan upang mapabilis ang paggaling, epekto at upang maiwasan ang pangmatagalang sakit tulad ng vasectomy pain syndrome (PVPS) or epididymitis. 

Pagkatapos ng vasectomy, ang paggamit ng mga *contraceptive precaution* (pag-iingat na kontraseptibo) ay dapat ituloy hanggang sa matiyak ang azoospermia o ang tuluyang pagkawala ng mga similya. Karaniwang dalawang analisis ng semen at 3 hanggang 4 na mga buwan ang inaabot sa pagkumpirma ng azoospermia. Kung kumpirmadong tagumpay ang operasyon, siguradong baog na ang sumailalim sa vasectomy. Ang vasectomy ay itinuturing na permanente sapagkat ang pagpapawalang bisa rito ay mahal at kalimitan ay hindi na maibabalik pa ang dating dami ng similya at/o paggalaw ng *sperm* na katulad ng antas bago isinagawa ang vasectomy. Ang mga sumailalim na sa vasectomy ay mayroong maliit na pagkakataon na makabuntis pa ngunit wala itong damay sa nakakahawang sakit sa sekswal na paraan.

Kategorya:Pisyolohiyang pantao
Kategorya:Katawan ng lalaki
Kategorya:Kontrasepsiyon
Akhal-Teke

Ang **Akhal-Teke** (mula sa Turkmen na *Ahalteke*, ) ay isang lahi ng kabayo na nagmula sa Turkmenistan, kung saan ito ay pambansang sagisag. Kilala ang mga ito sa kanilang tulin, tibay, talino, at ang katangi-tanging mala-metal na kintab ng balahibo nito. Tinawag ang mga Akhal-Teke na "Ginintuang Kabayo" dahil sa kintab ng kanilang palomino at ante. Nakaaangkop ang mga kabayong ito sa mga matitinding klima at kilala rin bilang isa sa pinakamatanda at nagpapatuloy na lahi ng kabayo. Sa kasalukuyan may 6,600 Akhal-Teke sa buong daigdig, karamihan dito ay nasa Turkmenistan at Rusya, bagaman kalát din ang mga ito sa Europa at Hilagang Amerika.

Maraming teorya patungkol sa kaninu-nunuan ng Akhal-Teke, ang ilan dito'y ilang libong taon na ang nakalipas. Pilî ang pagpapalahi ng mga kabayong ito, at pasalitang itinala ng mga tribo sa Turkmenistan ang pedigree na siyang ginamit nila sa pananalakay. Ginamit ang lahing ito sa nabigong labanan nila sa Imperyong Ruso na tuluyang sumakop sa bansa nila. Naimpluwensiyahan  ng Akhal-Teke ang marami pang lahi ng kabayo, pati ang ilang lahing Ruso. Naging malawakan ang pagpapalahi ng mga Molang Akhal-Teke, upang makagawa ng isa matulin, pangmalayuang-distansiyang kabayong pangarera. Bunga nito ang lahat ng Akhal-Teke ay may ninunong Kabayong Mola. Isinara ang stud book nito noong 1932. Ang mga Ruso ang unang naglimbag ng stud book ng lahing ito noong 1941, kasama ang sa 700 pang kabayo. 
[thumb|302x302px|Sinaunang Akhal-Teke na kabayo, tanso, 4th-1st siglo BC. https://artdaily.com/news/125153/Heavenly-Horses#.X9nQ69Iza1v(https://tl.wikipedia.org/wiki/Talaksan:Cult_of_Heavenly_horse_bronze_horse_ancient_finial_Bucephalus_Ancient_Akhal_Teke.jpg)]

## Mga sanggunian 
Kategorya:Lahi ng kabayo
Kategorya:Turkmenistan
Gigolo

, natuklasan ng babaeng nasa kanan ang isang liham na nakatago sa *robe* o "bata de banyo" ng kaniyang nakababatang lalaking mangingibig (ang "gigolo" na nasa kaliwa).]]
Ang **gigolo** ay isang lalaking patutot na naglilingkod para sa mga babae. Isa itong kaparehang lalaki o kasamang panlipunan na sinusuportahan ng isang babae habang nasa loob ng isang ugnayang nagpapatuloy, na madalas na nakatira sa tahanan ng nasabing babae o pumaparoon sa tahanang iyon kapag sinabihan o tinawagan. Ang gigolo ay inaasahang maging kasama ng babae, magsilbi bilang isang pamalagiang eskorte na mayroong mabuting pagkilos at pag-asal at mga kasanayang panlipunan, at madalas, maglingkod bilang isang kasayawan ayon sa pangangailangan ng babae na ang kapalit ay suporta (na taliwas sa karaniwang pamantayan). Maaaring bigyan nang labis-labis na mga regalo ang gigolo, katulad ng mamahaling mga dami at isang kotseng mamanehuhin. Ang relasyon ay maaaring magsangkot din ng mga serbisyong seksuwal, kung saan maaaring tukuyin ang lalaking ito bilang isang "lalaking angkin o pag-aari (ng isang babae)".

Ang katagang *gigolo* ay karaniwang nagpapahiwatig ng isang lalaki na umako ng isang estilo sa buhay na binubuo ng mga bilang ng mga serye ng relasyon, sa halip na magkaroon ng ibang anyo ng suporta o mapagkakakitaan.

Ang salitang *gigolo* ay maaaring tuntunin sa isang paggamit bilang isang neolohismo noong dekada ng 1920 bilang isang *back formation* mula sa salitang Pranses na ***gigolette***, isang babae na inuupahan bilang isang kapareha sa pagsasayaw.  

## Mga sanggunian 
Kategorya:Wikang Pranses
Kategorya:Pansariling buhay
Kategorya:Ugali ng tao
Kategorya:Prostitusyon
Oscar Pistorius

Si **Oscar Leonard Carl Pistorius** (ipinanganak 22 Nobyembre 1986) ay isang *sprint runner* mula Timog Aprika. Bagaman ang parehong binti ni Pistorius ay pinutol sa ibaba ng tuhod nang siya'y 11 buwang gulang pa lang, lumalahok siya sa mga kaganapang isport para sa single below-knee amputees at mga atletang maayos ang pangangatawan.

Matapos maging kampeon ng Paralimpiko, sinubukan ni Pistorius na lumahok sa mga pandaigdigang kompetisyon para sa mga maayos ang pangangatawan, kahit pa paulit-ulit ang pangtanggi ng IAAF dahil sa mga paratang na ang kaniyang mga artipisyal na biyas ay nagbibigay sa kaniya ng kalamangan. Nanaig si Pistorius sa legal na tunggalian na ito. Sa 2011 World Championships in Athletics, si Pistorius ang kauna-unahang amputee na nanalo ng medalya sa track para sa mga maayos ang pangangatawan. Noong 2012 Summer Olympics, si Pistorius ang kauna-unahang double leg amputee na sumali sa palarong Olimpiko nang lumahok siya sa men's 400&nbsp;meters at 4&nbsp;×&nbsp;400&nbsp;metres relay races. Sa 2012 Summer Paralympics, nagwagi ng gintong medalya si Pistorius sa men's 400–meter race at sa 4&nbsp;×&nbsp;100&nbsp;meters relay, at nagtalâ ng bagong world record sa parehong kaganapan. Nagwagi din siya ng pilak sa 200–meter race, matapos makapagtalâ ng world record sa semifinal.

## Mga sanggunian 
Kategorya:Mga manlalaro
Kategorya:Mga Timog Aprikano
Unang Lehislaturang Pilipino

450px|thumbnail|right|Unang Lehislaturang Pilipino, 14 Oktubre 1907
Ang **Unang Lehislaturang Pilipino** () ay ang kauna-unahang pagpupulong ng Lehislaturang Pilipino.

## Mga sesyon 
***Unang Regular na Sesyon**: 16 Oktubre 1907 – 4 Abril 1908
***Unang Tanging Sesyon*: 22 Mayo 22 – 19 Hunyo 1908
***Ikalawang Regular na Sesyon**: 1 Pebrero – 20 May 1909

## Pagsasabatas 
Nagpasá ang Unang Lehislaturang Pilipino ng 170 batas (Batas Blg. 1801-1970)

### Mahahalagang batas
*Batas Blg. 1801 — *Gabaldon Act*

## Liderato 
### Komisyong Pilipino 
***Gobernador-Heneral**:
::James Francis Smith 
::William Cameron Forbes, *itinalaga noong 11 Nobyembre 1909*

## Kapulungang Pilipino 
### Philippine Assembly
: Kabiserang lungsod

## Mga sanggunian 
Kategorya:Pamahalaan ng Pilipinas
Lagusan ng itlog

Ang mga **lagusan ng itlog** o **lagusang-itlog** (Ingles: *fallopian tube*, *oviduct*) ay ang dalawang makitid na tukil o tubo na nagmumula sa bahay-itlog ng isang mamalyang babae patungo sa bahay-bata (sinapupunan). Nalalatagan ang daanang ito ng mga tila mga buhok o balahibong kayarian. Tinatawag din itong **fallopia**.

## Mga sanggunian 
Kategorya:Anatomiya ng tao
Kategorya:Anatomiya ng hayop
Kakayahang makipagtalik

Sa larangan ng seksuwalidad, ang **kakayahan sa pakikipagtalik** o **kapasidad na seksuwal** (Ingles: *sexual capacity*) ay ang kakayahan ng isang tao para sa kaniyang damdaming seksuwal na karaniwang kinasasamahan ng kaniyang oryentasyong seksuwal at aktibidad na seksuwal. Ang mga halimbawa ng seksuwalidad ng tao ay ang kaniyang pagiging heteroseksuwal o homoseksuwal. Ang mga halimbawa naman ng kapasidad para sa seksuwalidad at ng seksuwalidad ng isang tao ay ang mga gawain na isinasakatuparan niya at ang mga aktibidad na isinasaalang-alang o ninanais ng isang tao. Ang kakayahang makipagtalik ay maaaring iuri sa pisikal at mental na kakayahan.

## Pisikal na kakayahan
Ang kakayahang pisikal sa pakikipagtalik ng isang tao ay tumutukoy sa kapabilidad sa prokreasyon o kopulasyon. Sa lalaki, ito ay tinatawag na birilidad na katumbas ng muliebridad (''*) ng isang babae, na ang kahulugan ay ang pagkakaroon ng mataas na *sex drive* o *sexual drive'' o ang kagustuhan na makahanap ng satispaksyon o kasiyahan para sa mga pangangailangang seksuwal; at ang pagkakaroon ng kapasidad para sa interkursong seksuwal.

## Mga taong nasa wastong gulang
Ayon sa Brain Injury Rehabilitation Trust (BIRT) ng Nagkakaisang Kaharian, ang isang tao ay nagbibigay ng pahintulot kapag siya ay pumayag sa pamamagitan ng pagpili at mayroong kalayaan at kakayahan na gumawa ng pagpili o o gawin ang pagpili. Wala namang kakayahan ang isang tao na pumili kapag kung kulang sila ng sapat na pang-unawa sa kalikasan ng gawain ng makatwirang makikinita-kinitang kahihinatnan ng bagay na ginagawa o ano mang iba pang mga dahilan. Sa kasong ito, ang pariralang "sapat na pagkakaunawa" ay kinabibilangan ng pagkakaalam na ang seks o pagtatalik ay naiiba mula sa personal na pangangalaga o pag-aalaga, at na ang pakikipagtalik ay maaaring humangtong sa pagbubuntis at sa mga sakit na naihahawa dahil sa pakikipagtalik. Kung mayroon mang mga pababawal, ang mga ito ay dahil sa kainamang panlipunan, kaligtasan ng madla o pagsasanggalang sa mga karapatan ng ibang mga tao. Ilan sa mga dahilan kung bakit pumapayag ang mga tao na magkaroon ng pakikipag-ugnayang seksuwal ang dahil sa nasisiyahan sila sa karanasang seksuwal; dahil gusto nila ang kanilang kapareha at nais nilang pasayahin ang kanilang kapareha (bagaman hindi sila nasisiyahan sa karanasang ito); dahil sa nadaramang nilang obligasyon nila ang gawain seksuwal, katulad ng pagiging asawa; dahil sa nakakatanggap sila ng ginhawa laban sa takot o sa pagkabalisa; dahil sa pakiramdam ng ginhawang pisikal at pagkakadikit sa isa't isa na panlaban o panlunas din sa takot at pagkabalisa); dahil sa nakakatanggap sila ng bayad kapalit ng mga gawaing seksuwal.

## Tingnan din 
* Pahintulot na seksuwal (pagpayag na makipagtalik)

## Mga sanggunian 
Kategorya:Seksuwalidad ng tao
Kategorya:Kakayahan
Kategorya:Pagtatalik
Bahay na Puti

Ang **Bahay na Puti** ay maaring tumutukoy sa mga sumusunod:

* **White House (paglilinaw)**, literal na salin sa Ingles
** pinakatanyag dito ang White House, ang opisyal na tirahan at punong-tanggapan ng Pangulo ng Estados Unidos
* **Casablanca (paglilinaw)**, literal na salin sa Espanyol
** pinakatanyag dito ang Casablanca, ang pinakamalaking lungsod ng Morocco
* Casabianca (paglilinaw), literal na salin sa Italyano
* Maison Blanche (literal na salin sa Pranses), isang department store sa New Orleans, Louisiana
** Dar El Beïda, isang lunsod sa Algeria na dating tinawag na *Maison Blanche*
Kapansanang seksuwal

Ang **kapansanang seksuwal**, **depektong seksuwal** o **kapansanang pampagtatalik** (Ingles: *sexual dysfunction* o *sexual malfunction*) ay ang kawalan ng kakayahan na makilahok o masiyahan sa pakikipagtalik o ibang gawaing seksuwal. Ito ay ang kahirapan na nararanasan ng isang indibdidwal o isang magkapareha habang nagaganap ang anumang yugto ng isang normal na gawaing seksuwal, kasama na ang kasarapang pisikal, pagnanais, kagustuhan (preperensiya), pagkaantig o orgasmo. Ayon sa DSM-5, ang **dispunksiyong seksuwal** ay nangangailangan na ang isang tao na makaramdaman ng masidhing kagipitan at puwersang interpersonal sa loob ng hindi hihigit sa 6 na mga buwan (hindi kabilang ang kapansanang seksuwal na dahil sa gamot o ibang substansiya). Ang mga depektong pampagtatalik ay maaaring magkaroon ng malaking epekto sa hinihiwatigang kalidad ng buhay na seksuwal ng isang tao. 

Napaka mahalaga ang pusupusang pagkuha ng kasaysayang seksuwal at pagsusuri ng pangkalahatang kalusugan at iba pang mga problemang seksuwal (kung mayroon). Ang pagtataya ng pag-aalala (sa pagganap), pakiramdam ng pagkakasala, kabigatan (*stress*), at pagkabalisa ay integral (kinakailangan) sa optimal (pinakamainam) na pangangasiwa ng kapansanang seksuwal. Marami sa mga depektong pampagtatalik na nailarawan na ay nakabatay sa siklo ng pagtugong seksuwal ng tao, na iminungkahi nina William H. Masters at Virginia E. Johnson, na bahagyang binago ni Helen Singer Kaplan.

## Tingnan din
* Pagkabaog
* Suliranin ni Elektra
* Suliranin ni Edipo

## Mga sanggunian
Kategorya:Mga uri ng kapansanan
Kategorya:Seksuwalidad ng tao
White House (paglilinaw)

Ang **White House** (Ingles para sa "Bahay na Puti") ay tumutukoy sa mga sumusunod:
* White House, Washington, D.C., ang opisyal na tirahan ng Pangulo ng Estados Unidos ng Amerika
* tawag sa mga tauhan at tanggapan ng Executive Office of the President of the United States

## Gusali
;sa Kyrgyzstan
*White House (Bishkek), gusaling pampanguluhan ng Kyrgyz Republic sa Bishkek

;sa Netherlands
*Witte Huis, isang gusaling tukudlangit sa Rotterdam na ang pangalan ay nangangahulugang "White House"

;sa Russia
* White House, Moscow, isang gusaling pampamahalaan sa Moscow, Russia
* White House, Kyshtym, isang townhouse na gawa ni Demidov sa Kyshtym

;sa United Kingdom
*Ty Gwyn ar Daf ("Bahay na Puti sa Taf"), ang bahay na pinagsulatan ng parlamento ng mga batas Gales (Welsh law) noong ika-10 siglo
* The White House, ang manor house sa Gilwell Park
*The White House, Aston Munslow, isang ari-ariang Landmark Trust sa Shropshire
*White House (Herm), isang makasaysayang bahay/hotel sa Herm
*White House, County Down, isang guhong tirahan ng ika-17 siglo sa Ards Peninsula, Northern Ireland

;sa Estados Unidos
(pinagsunodsunod sa estado, at lungsod/bayan)
* First White House of the Confederacy, Montgomery, Alabama, nakatala sa National Register of Historic Places (NRHP) sa Montgomery County
* White House (Casa Grande, Arizona), nakatala sa NRHP sa Pinal County
* White House (Helena, Arkansas), nakatala sa NRHP sa Phillips County
* Little White House, pansariling pahingahan ni Franklin Delano Roosevelt sa Warm Springs, Georgia
* White House (Christianburg, Kentucky), nakatala sa NRHP sa Shelby County
* The White House (Hartwick, New York), nakatala sa NRHP sa Otsego County
* White House (Syracuse, New York), nakatala sa NRHP sa Onondaga County
* White House (Huntsville, North Carolina), nakatala sa NRHP sa Yadkin County
* White House of the Chickasaws, Emet, Oklahoma, nakatala sa NRHP sa Johnston County
* White House (Rock Hill, South Carolina), nakatala sa NRHP sa York County
* White House (Bastrop, Texas), nakatala sa NRHP sa Bastrop County
* White House (Brentsville, Virginia), nakatala sa NRHP sa Prince William County
* White House of the Confederacy, Richmond, Virginia, tinirhan ni Jefferson Davis at ng kanyang pamilya, ngayon ay bahagi ng Museum of the Confederacy
* White House (plantasyon), malapit sa White House, Virginia, tinirhan ni Martha Custis bago ikasal kay George Washington

## Libangan
* *White House* (pelikula), isang pelikula sa Pilipinas noong 2010
* "White House", isang awitin ng The American Analog Set mula sa kanilang album noong 1997 na *From Our Living Room to Yours*
* Ang unang lokasyon ng orihinal na na Zork interactive fiction game franchise

## Pook
* White House, Jamaica
* White House, Tennessee
* White House, Virginia

## Tingnan din
*Whitehouse (paglilinaw)
*White Houses (paglilinaw)
*White House Farm (paglilinaw)
*White Hall (paglilinaw)
*Bahay na Puti (paglilinaw)
Pagsusulit

na kumukuha ng pagsusulit]]
Ang **pagsusulit** o **eksaminasyon**

ng pagtataya na naglalayong sukatin ang kaalaman, kasanayan, kakayahan, kalakasan ng katawan, pagkamarapat sa iba pang paksa (halimbawa ay ang pinaniniwalaan) ng nagsusulit. Ang pagsusulit ay maaaring pangasiwaan na pasalita, sa papel, sa kompyuter, o sa isang limitadong lugar na ngangailangan ng pisikal na pagganap ng mga kasanayan ng nagsusulit. Ang mga pagsusulit ay nagkakaiba rin sa estilo, hirap at mga pangangailangan. Halimbawa, sa isang pagsusulit kung saan nakasarado ang aklat, ang nagsusulit kadalasan ay kailangang umasa sa kanyang memorya upang makasagot sa partikular na aytem samantalang sa pagsusulit na nakabukas ang aklat, ang nagsusulit ay maaaring gumamit ng is o marami pang karagdagang kasangkapan katulad ng sangguniang aklat o kalkulador sa pagsagot sa isang aytem. Ito rin ay maaaring pormal o di-pormal na pangasiwaan. Halimbawa ng di-pormal na pagsusulit ay ang pagbabasa ng bata na pinangasiwaan ng kanyang magulang. Halimbawa naman ng pormal na pagsusulit ay ang huling eksaminasyon na pinangasiwaan ng guro sa klase o kaya ang pagsusulit ng I.Q. na pinangasiwaan ng sikologo sa klinika. Ang kadalasang resulta ng pormal na pagsusulit ay naka-grado o *test score*. Ang grado ay maaaring ipakahulugan na may pagsasalang-alang sa pamantayan o uliran o silang dalawa minsan.  Ang pamantayan ay maaaring buuin ng malaya, o sa pamamagitan ng estatdistikang pagsusuri sa malaking bilang ng mga kalahok.

Ang naka-pamantayang pagsusulit ay anumang pagsusulit na pinangangasiwaan at binibigyang grado sa di-nagbabagong paraan upang matiyak ang kakayahang magpagtanggol sa legal na paraan. Ang mga naka-pamantayang pagsusulit ay madalas ginagamit sa edukasyon, sertipikasyong propesyunal, sikolohiya (halimbawa ay MMPI), militar, at iba pang larangan.

Ang di naka-pamantayang pagsusulit ay karaniwang sunud-sunuran sa saklaw at ayos, nagbabago sa kahirapan at kahalagahan. Ang ayos at hirap ng pagsusulit na ito ay hindi gaanong hinahalaw o ginagamit ng ibang tagapagturo o institusyon sapagkat ang mga pagsusulit na ito ay karaniwang binuo ng mga indibiduwal na tagapagturo. Ito rin ay maaaring gamitin sa pag-alam ng antas ng kasanayan ng mga mag-aaral, para udyukin ang mga mag-aaral na mag-aral, at para mabigyan ng tugon ang mga mag-aaral. Sa ilang pagkakataon, maaaring bumuo ang mga guro ng di naka-pamantayang pagsusulit na katulad sa saklaw, ayos, at kahirapan ng naka-pamantayang pagsusulit sa layuning ihanda ang mga mag-aaral sa darating na naka-pamantayang pagsusulit. Sa kahulihan, ang kadalasan at tagpuan kung saan pinangangasiwaan ang mga di naka-pamantayang pagsusulit ay lubhang magkakaiba at karaniwang pinamamahala ng haba ng panahon ng klase. Ang tapagaturo sa klase halimbawa ay nangasiwa lingguhang batayang pagsusulit o kaya nama'y dalawang beses sa semestro.  Ang haba ng bawat pagsusulit ay maaaring tumagal lamang ng limang minuto ng buong klase depende sa patakaran ng tagapagturo o institusyon

Kaurian:Edukasyon
Paliparan ng Naga

Ang **Paliparan ng Naga** (, )  ay ang paliparan ng kalakhang Lungsod ng Naga at Camarines Sur sa Pilipinas. Bagaman nakapangalan ito sa Lungsod ng Naga, ito ay matatagpuan na sa labas ng hangganan ng lungsod, at nasa karatig bayan ng Pili na siyang kabisera ng naturang lalawigan. 

## Mga airline at destinasyon 
## Mga sanggunian 
Naga
Kategorya:Camarines Sur
Hindi buntis

Ang **hindi tunay na pagbubuntils** o **hindi totoong pagdadalangtao** (Ingles: *false pregnancy*, *phantom pregnancy*, *hysterical pregnancy*, *pseudocyesis* sa tao, at *pseudopregnancy* sa iba pang mga mamalya) ay ang paglitaw ng mga palatandaan at mga sintomas na pangklinika (pangmedisina) at subklinikal (kabahagi ng medisina) na may kaugnayan sa pagdadalangtao o pagbubuntis kapag ang organismo ay hindi naman talaga buntis. Sa klinikal, ang hindi totoong pagbubuntis ay pinaka karaniwan sa medisinang beterinaryo (partikular na sa mga aso at sa mga daga). Hindi gaanong karaniwan sa mga tao ang hindi tunay na pagdadalangtao at maaaring paminsan-minsang pangsikolohiya o nasa isipan (mental) lamang o pagbubuntis na sikolohikal (pagdadalangtaong sikolohikal). Sa pangkalahatan, tinataya na ang hindi tunay na pagbubuntis ay sanhi ng mga pagbabago sa sistemang endokrina ng katawan, na humahantong sa sekresyon o pagdidiskarga ng mga hormona na nagdurulot ng mga pagbabagong pisikal na kahalintulad ng sa mga habang nagdadalangtao. Ilan sa mga lalaki ang nakakaranas ng kahalintulad na karamdaman na mararanasan ng mga babae habang buntis kapag ang kanilang kapareha ay nagdadalangtao (tingnan ang sindromang Couvade), na maaaring sanhi ng mga pheromone na nagpapataas ng mga antas ng estrohena, prolaktina, at kortisol. Sa tao, ang babaeng may hindi tunay na pagbubuntis ay mayroong kondisyon o kalagayan kung saan siya ay maaaring makaranas ng lahat ng palatandaan ng pagdadalangtao habang hindi naman siya buntis.

## Mga sanggunian
Kategorya:Pagdadalantao
Kategorya:Sakit
Kategorya:Sistemang endokrina
Palatanungan

Ang **palatanungan**, **talatanungan** o **kuwestiyonaryo** (Ingles: *questionnaire*) ay isang pangkat ng nakalimbag o nakasulat na mga tanong na mayroong mapagpipiliang mga sagot, na idinisenyo para sa mga layunin ng isang naig-sukat, pagsusuri, pag-uusisa o pagsisiyasat o pag-aaral na pang-estadistika. Isa itong kapangkatan ng mga katanungan na inisip at ibinalangkas bilang isang metodo ng pananaliksik upang makatamo ng mga kasagutan para sa mga tiyak na mga tanong.

## Mga sanggunian
Kategorya:Pagtitipun-tipong pang-agham
Kategorya:Pananaliksik na pang-edukasyon
Tirahang opisyal

Ang **tirahang opisyal** ay ang kabahayang pag-aari ng Estado kung saan dito pinatitirá ang puno ng estado o puno ng pamahalaan habang ginagampanan niya ang kaniyang mga tungkulin habang siya'y nanunungkulan. 

Sa karamihan ng mga demokrasya ngayon, ang mga tirahang opisyal ay dating mga tirahan ng mga hari at prinsipe na ipinatayo upang gamitin sa kanilang pamumuno o pamamahala o para ito'y gamitin nilang pahingahan o bakasyunan. Mula pa noong unang panahon, ang mga naturang pamumuno ay may kaakibat na ritwal kaugnay sa kanilang katungkulan, na nangangailangan ng entourage ng mga makapangyarihan at mahahalagang panginoon, at kaparian. Ang mga ritwal na ito ay nangangailangan ng malalaking mga silid at kagamitang may kaugnayan sa seremonya ng puno ng estado.

Ang tirahan ng puno ng estado ay karaniwang nangangailangan ng mangangasiwa sa pamamahala (tanggapan o tauhan) sa pang-araw-araw na pagpapanatili ng kabahayan at paligid nito.

## Mga tirahang opisyal 
## Mga sanggunian 
Kategorya:Pamahalaan
Richard Kiel

Si **Richard Dawson Kiel** (Setyembre 13, 1939 – Setyembre 10, 2014) na higit na kilala bilang **Joan Rivers**, ay isang Amerikanang aktor, komedyante.

## Mga sanggunian
Kaurian:Mga artista mula sa Estados Unidos
Punong Ministro ng Espanya

Ang **Pangulo ng Pamahalaan ng Espanya**,  (), pormal na isinasalin ng Directorate-General ng European Commission sa Ingles bilang **Punong Ministro** ay ang puno ng Pamahalaan ng Espanya. Ang kasalukuyang tanggapan ay itinatag sa ilalim ng Saligang-batas ng Espanya ng 1978.

Hinihirang ng Hari ng Espanya ang kandidato sa pagkapangulo na tumatayo sa harap ng Kongreso ng mga Diputado ng Espanya—ang mababang kapulungan ng Cortes Generales (parlamento)—para sa boto ng pagtitiwala sa isang prosesong tinatawag ng mga parlamentaryo na investiture, na sa madaling salita ay isang di-direktang paghalal ng puno ng pamahalaan ng mga halal na Kongreso ng mga Diputado. Sa katotohanan, ang Punong Ministro ay halos laging lider ng pinakamalaking partido sa Kongreso ng mga Diputado. At dahil sa kasalukuyang prosesong konstitusyonal sa Espanya, ang Hari ay kailangang kumilos sa payo ng mga ministro, ang Punong Ministro ay halos siya na ring punong tagapagpaganap ng bansa.

## Mga sanggunian 
Kategorya:Espanya
Espanya
Oligopolyo

Ang **oligopolyo** ay isang estruktura ng pamilihan na may maliit na bilang ng bahay-kalakal na nagbebenta ng magkakatulad o magkaugnay na produkto.  Maaring magdulot ng iba't ibang uri ng sabwatan ang mga oligopolyo na binabawasan ang kompetisyon at nagiging sanhi ng mataas na presyo sa mga mamimili.

Mas madali ang makapasok sa pamilihan sa estrukturang oligopolyo kaysa sa monopolyo subalit kung ihahambing sa monopolistikong kompetisyon at perpektong kompetisyon, mas mahirap makapasok sa oligopolyo.

## Tingnan din
*Monopolyo

## Mga sanggunian
Kategorya:Mga problemang pang-ekonomiya
Francisco Feliciano

Si **Francisco Feliciano** (19 Pebrero 1941 – 19 Setyembre 2014) ay Pilipinong kompositor at konduktor.

Kategorya:Pambansang Alagad ng Sining ng Pilipinas
Kategorya:Ipinanganak noong 1941
Kategorya:Namatay noong 2014
Palasyo ng La Moncloa

Ang **Palacio de la Moncloa** (**Palasyo ng La Moncloa**) na matatagpuan sa distrito ng Ciudad Universitaria sa Madrid, ay ang tirahang opisyal ng Punong Ministro ng Espanya mula 1977, nang inilipat ni Adolfo Suárez ang tirahan mula sa Palasyo ng Villamejor sa Paseo de la Castellana (kasalukuyang luklukan ng Ministeryo ng Polisiyang Teritoryal). Ang tirahan ay pinalilibutan ng maraming pang gusali na bumubo ng La Moncloa Complex.

## Mga sanggunian 
## Mga kawil na panlabas
*Opisyal na website ng Presidencia ng Pamahalaan ng Espanya 

Kategorya:Madrid
Palasyo ng Élysée

Ang **Palasyo ng Élysée** () ay ang tirahang opisyal ng Pangulo ng Republikang Pranses. Narito ang tanggapan ng Pangulo at ang lugar kung saan nagtitipon ang Konseho ng mga Ministro. Matatagpuan ito malapit sa Champs-Élysées sa ika-8 arrondissement ng Paris.

Ang mahahalagang dayuhang panauhin ay pinatitirá sa kalapít na Hôtel de Marigny, isa sa mga tirahan sa palasyo. Sa hardin ng Élysée, dating ginaganap ang mga handaan sa hapon ng Araw ng Bastille hanggang noong 2010. Mula noon, nagpasiya ang dati pangulo ng Pransiya na si Nicolas Sarkozy na ipahinto ang pagdaraos ng handaang ito dahil sa laki ng utang ng Pransiya at krisis pang-ekonomiya.

Sa kasalukuyan, ang Pangulo ng Pransiya simula noong 2012 na si François Hollande ang naninirahan sa palasyo.

## Mga sanggunian 
Kategorya:Tirahang opisyal
Kategorya:Paris
Pangulo ng Pransiya

Ang **Pangulo ng Republikang Pranses** () ay ang tagapagpaganap na puno ng estado ng Ikalimang Republikang Pranses. Ang lahat ng kapangyarihan, gawain at tungkulin ng mga dating pampanguluhang tanggapan at ang kaugnayan nito sa unang ministro at ng gabinete ay paiba-iba sa ilalim ng mga naging saligang-batas ng Pransiya.

Ang Pangulo ng Pransiya ay siya ring *ex-officiong* Koprinsipe ng Andorra, Grand Master ng Légion d'honneur at Ordre national du Mérite at pandangal na proto-canon ng Basilika ni San Juan de Letran sa Roma.

Si Emmanuel Macron, na naupo sa puwesto noong 14 Mayo 2017 ang kasalukuyang Pangulo ng Republikang Pranses. Pinalitan niya si François Hollande.

## Mga Pangulo ng Pransya
## Mga sanggunian 
Kategorya:Pransiya
Pransiya
Araw ng Bastille

Ang **Araw ng Bastille** (pagbigkas: / bas·tíl /) ay ang pagtukoy ng mga bansang nagsasalita ng Ingles sa Pambansang Araw ng Pransiya. Sa Pransiya, pormal itong tinatawag na **La Fête nationale** (*Ang Pambansang Pagdiriwang*) at karaniwang **Le quatorze juillet** (*Ikalabing-apat ng Hulyo*).

Ang Pambansang Araw ng Pransiya ay gumugunita sa simula ng Himagsikang Pranses sa paglusob ng Bastille noong 14 Hulyo 1789, pati na rin ng Fête de la Fédération na ipinagdiriwang ang pagkakaisa ng sambayanang Pranses noong 14 Hulyo 1790. Idinaraos ang pagdiriwang sa buong Pransiya. Ang pinakamatanda at pinakamalaking regular na paradang militar sa Europa ay itinatanghal sa umaga ng 14 Hulyo, sa Champs-Élysées sa Paris sa harap ng Pangulo ng Republika, mga opisyal ng bansa at mga dayuhang panauhin.

## Mga sanggunian 
Kategorya:Pransiya
10 Downing Street

Ang **10 Downing Street**, na pangkaraniwang tinutukoy sa United Kingdom na "**Number 10**", ay ang punong-tanggapan ng pamahalaang Briton at tirahang opisyal at tanggapan ng First Lord of the Treasury, isang posisyong kasabay na hinawakan din ng Punong Ministro.

Matatagpuan ang Downing Street sa lungsod ng Westminster sa London, ang Number 10 ay isa sa pinakatanyag na pahatiran sa buong mundo. Mahigit na 300 daan taon gulang, ang gusali ay naglalaman ng isang daang silid. May pribado itong tirahan sa ikatlong palapag at kusina sa basement. Sa iba pang palapag matatagpuan ang maraming tanggapan, kumperensiya, sala at kainan kung saan nagtratrabaho ang Punong Ministro, at kung saan ang mga ministro ng pamahalaan, pambansang lider at dayuhang dignitaryo ay tinatagpo at nililibang. Mayroon din itong patio sa loob, sa likod ay may balkonahe na tumatanaw sa hardin na may sukat na 2,000 m². Katabi ang St. James's Park, ang Number 10 ay malapit sa Palasyo ng Buckingham, ang opisyal na tirahan sa London ng monarko ng Britanya, ang Palasyo ng Westminster, kung saan nagpupulong ang parehong kapulungan ng parlamento.

Kategorya:United Kingdom
Ritong Romano

, sa ayos noong 1700]]
Ang **Ritong Romano** () ay ang ritung liturhikal na ginagamit ng Simbahang Katolika sa Diyosesis ng Roma. Ito ang pinakalaganap sa mga Lating ritung liturhikal, na ginagamit ng mga Kanluranin o Latin na awtonomong simbahang partikular, isa sa 23 na buong komunyon sa Obispo ng Roma. Gaya ng iba pang ritung liturhikal, ang Ritung Romano ay lumawak at yumabong sa pagdaan ng panahon. Maaring hatiin ang Liturhiya ng Eukaristiya nito sa tatlong makasaysayang bahagi: Pre-Tridentina (bago ang Konsilyo ng Trent), Tridentina (Forma Extraordinaria ng Ritung Romano) at Post-Tridentina (Forma Normativa ng Ritung Romano o Misa ni Paulo VI).

Sa kaniyang *Summorum Pontificum* noong 2007, motu proprio na inaprubahan ni Papa Benedicto XVI ang patuloy na paggamit ng Misal Romano ng 1962, na may ilang limitasyon – sa pagdiriwang ng misa sa sambayanan bilang ekstraordinaryong porma ng Ritung Romano.

## Mga sanggunian
Kategorya:Simbahang Katolika Romana
Nea Salamis Famagusta FC

Ang **Nea Salamis Famagusta FC** o **Nea Salamina Famagusta FC** (Griyego: Νέα Σαλαμίνα Αμμοχώστου) ay isang propesyonal na koponang futbol na nakabase sa  Ammochostos (Famagusta), Cyprus (Tsipre). Naging bakwit ang koponan dahil sa 1974 Turkong Paglusob sa Tsipre, nang sakupin ng Turkiya ang hilagang bahagi ng isla. Pansamantalang nakabase ang koponan sa Larnaca, Cyprus. 

Ang koponan ay bahagi ng Nea Salamina Famagusta na samahang itinatag noong 1948. Ang samahan ay pinangalanan sa Salamis na isang sinaunang lungsod sa Cyprus, na kasalukuyang matatagpuan malapit sa Famagusa. Ang katagang "nea" ay nangangahulugang "bago" sa wikang Griyego.
Liwasang Tiananmen

Ang **Liwasang Tiananmen** ay isang malaking plaza sa sentro ng Beijing, Tsina, na ipinangalan sa tarangkahan ng Tiananmen (*Gate of Heavenly Peace*) na matatagpuan sa hilaga nito, na naghihiwalay sa kaniya sa Forbidden City. Ang Tiananmen Square ang ikaapat na pinakamalaking plaza sa buong daigdig na may sukat na 880&nbsp;m×500&nbsp;m o lawak na 440,000&nbsp;m². Maraming naganap na mahahalagang pangyayari dito sa kasaysayn ng Tsina.

Sa labas ng Tsina, kilala ang plazang ito dahil dito natuon protestang naganap noong 1989, isang kilusang pandemokrasya na natapos noong 4 Hunyo 1989, nang ideklara ng pamahalaan ang batas militar sa Beijing at pagbabarilin ng mga kawal ang ilang daan o libong sibilyan.

## Mga sanggunian 
Kategorya:Beijing